**ДОКЛАД**

**ЗА ИЗВЪРШЕНА ПРОВЕРКА НА**

**„ЛИБХЕР ХАУСГЕРЕТЕ МАРИЦА” ЕООД**

**с. Радиново, 4202, Община Марица**

 На основание План за контролната дейност за 2019 г. на РИОСВ – Пловдив, утвърден от Министъра на околната среда и водите и Заповед № РД-67/06.03.2019 г. на Директора на РИОСВ-Пловдив е извършена проверка на 27.03.2019 на „ЛИБХЕР ХАУСГЕРЕТЕ МАРИЦА” ЕООД, с. Радиново, 4202 Община Марица.

1. **Цел на проверката:**

 Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

 Основната дейност на „ЛИБХЕР ХАУСГЕРЕТЕ МАРИЦА” ЕООД е производство на домашни хладилници и фризери. Производственият обект е разположен в Индустриална зона на с. Радиново, Община Марица.

Извършена е проверка на:

* площадки за разделно събиране и временно съхранение на формираните производствени и опасни отпадъци;
* площадка за извършване на третиране на отпадъци;
* производствени цехове;
* пречиствателно съоръжение за биологично пречистване на битово - фекални отпадъчни води;

**III. Констатации от проверката по компоненти и фактори:**

1. **Фактор „отпадъци”**

 **1.1**. За извършване на дейности по третиране на отпадъци дружеството притежава:

* Решение № 09 – ДО – 073 – 11 от 04.12.2017г., за дейности R12 на отпадъци с код: 07 02 13; 15 01 02; 15 01 04 и 20 01 99 (собствени производствени отпадъци), издадено от Директора на РИОСВ – Пловдив;
* Утвърдени от Директора на РИОСВ - Пловдив работни листове за класификация на отпадъците, формирани от дейността на дружеството, изготвени съгласно приложение № 6 от Наредба № 3 от 2004г. и приложение № 5 от Наредба № 2 от 2014г. за класификация на отпадъците с изх. № УО – 1244/22.11.2010г., № УО – 1938/30.10.2013г. и № УО – 1288/02.12.2016г.;
* Заверени от Директора на РИОСВ – Пловдив отчетни книги изготвени съгласно приложение № 1 и приложение № 4, съответно от Наредба № 2/2013г. и Наредба № 1/2014г. за реда и образците, по които се предоставя информация за дейностите по отпадъците, както и реда за водене на публични регистри, като същите са водени редовно и коректно;
* договори за предаване на формираните от дейността отпадъци на фирми, притежаващи съответните разрешителни документи:
* „Трансметал инвестман“ ЕООД от 24.04.2017г.; „Евро стийл трейд“ ООД от 01.04.2017г.; „Папир БГ“ ЕООД от 02.01.2019г.; „Ре Стийл“ ООД; „Анес – 96“ ООД с Анекс № 6 към договор от 01.06.2010г. и „Уест Консулт“ ЕООД от 07.01.2019г.
* обратна разписка № 0046115 от „DHL“ за доставен годишен отчет по отпадъците формирани през 2018г. по прил. № 9; прил. № 18 и прил. № 21 до ИАОС-гр.София с дата 18.02.2019г.;
* Дружеството пуска на пазара на Р България опаковани стоки, след употребата на които се образуват масово разпространени отпадъци от опаковки. Представи се договор с „Булекопак“ АД, № 1396 за поемане на задълженията за оползотворяване на отпадъци от опаковки в сила от 01.01.2017г. и Удостоверение № 3196 издадено от „Булекопак“ АД, че дружеството участва в колективна система по чл. 14, ал. 2, т. 2 от ЗУО и по чл. 28, ал. 1 от Наредба за опаковките за период 01.01.2018г. – 31.12.2022г.;
* Заплащането на продуктовата такса е ежемесечно, за което се представи последна фактура № 157850 от 08.03.2019г. за период месец февруари и платежно-нареждане от 12.03.2019г.;
* представиха се месечни справки-декларации по прил. № 15, съгласно Наредба за определяне на реда и размера за заплащане на продуктовата такса за период 01.01.2019г. – 28.02.2019г.

**1.2**. При извършения обход и направен оглед на площадката се констатира :

* дружеството спазва условията за разделно събиране и временно съхранение на формираните производствени и опасни отпадъци;
* дружеството извършва дейности по третиране на отпадъци /R12/, посредством 4 бр. мелници за раздробяване /мелене/ на собствени от производството отпадъци към шпиц машините за пластмасови детайли и 1 бр. мелница за едрогабаритни бракувани детайли, с капацитет 500 – 1000 кг., спазвайки дадените в Разрешение № 09 – ДО – 073 – 11 от 04.12.2017г. условия.
1. **Компонент „Води“**

От дейността на обекта се формират битово-фекални отпадъчни води и води замърсени с нефтопродукти (дъждовни или от измиване на площадката). За пречистването им са изградени и работят локални пречиствателни съоръжения – биологично с непрекъснат режим на работа за битовите води и 2 бр. КМУ за замърсените с нефтопродукти. Пунктовете за мониторинг са обозначени с инф. табели и с осигурен достъп. Количеството на заустените битови води се измерва и отчита ежемесечно в експлоатационен дневник. Дружеството има изготвен и одобрен план за собствен мониторинг от БДИБР – Пловдив (писмо с вх. № 351 от 05.02.2018г.). Дружеството провежда заложения в РЗ собствен мониторинг, представя протоколите от изпитването в РИОСВ – Пловдив. Пробовземането и изпитването се извършва от акредитирана лаборатория – Екологична лаборатория за изпитване към „Биовет“ АД, гр. Пещера. Не е установено превишаване на индивидуалните емисионни ограничения. С писмо с вх. № 0-930/21.02.2019г. в РИОСВ – Пловдив е представен доклад за изпълнение на условията в РЗ за 2018г. и платежен документ за заплатена такса за заустване.

По време на проверката е представен протокол от изпитване № 049/18.03.2019г. на „ЕЛИ – Б“ от проведен собствен мониторинг за първо тримесечие на 2019г. Пробата отговаря на нормите (ИЕО) посочени в разрешителното за заустване.

В присъствие на представител на дружеството е взета проба отпадъчна вода от пункт № 1 – РШ на изход ЛПСОВ. В пункт № 2 и № 3 не се установи заустване на води и по тази причина не са взето проби.

 **ΙV. Съответствие, последващ контрол.**

 Не са констатирани несъответствия на обекта с изискванията на екологичното законодателство.

**ДОЦ. СТЕФАН ШИЛЕВ**

*Директор на РИОСВ - Пловдив*